[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
PRIMAR


REFERAT DE APROBARE A PROIECTULUI
	privind modificarea și completarea art. 2 din HCLMT nr.441/16.10.2015 privind aprobarea regulamentului de funcționare și organizare a comisiei de analiză a spațiilor cu altă destinație decât aceea de locuință, a criteriilor de eligibilitate și selecție pentru stabilirea ordinii de prioritate în soluționarea cererilor de atribuire a unui spațiu cu altă destinație decât aceea de locuință către asociații, fundații, ONG-uri, partide politice
	
Situaţia  spaţiilor  cu  altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara se analizează în Comisia de analiză a spaţiilor cu altă destinaţie decât aceea de locuinţă situate în imobile proprietatea Municipiului Timişoara precum şi în proprietatea Statului Român în administrarea Consiliului Local al Municipiului Timişoara constituită prin Hotărârea Consiliului Local al Municipiului Timişoara nr.12/26.06.2012, modificată prin Hotărârea Consiliului Local al Municipiului Timişoara nr 441/16.10.2015.
	Ca  urmare  a  solicitarilor  adresate  comisiei de analiza SAD  cu  privire la punerea la dispozitie a unor spatii pentru sedii de asociatii, fundatii, federatii sau a altor ONG-uri, precum și stabilirea formulei de calcul pentru tarifele de închiriere,  ținându-se cont de faptul că acestea nu au scop lucrativ,  Comisia SAD a decis impunerea unui nou cadru organizatoric. Se stabilesc noile Criterii de Eligibilitate si Selectie, conform Anexei 2,  precum și adoptarea  Procedurii privind atribuirea spaţiilor cu altă destinaţie decât aceea de locuinţă situate în imobile proprietatea Municipiului Timişoara, precum şi în proprietatea Statului Român în administrarea Consiliului Local al Municipiului Timişoara către asociații și fundații constituite în baza OUG 26/2000, cu modificările și completările ulterioare,  sau către federații și alte tipuri de ONG-uri, conform Anexei 2A.
Avand in vedere prevederile art. 49 alin (1) a), b) din OG 26/2000:
 “ (1) Autorităţile administraţiei publice locale vor sprijini persoanele juridice constituite în temeiul prezentei ordonanţe prin:
    a) punerea la dispoziţia acestora, în funcţie de posibilităţi, a unor spaţii pentru sedii, în condiţiile legii;
    b) atribuirea, în funcţie de posibilităţi, a unor terenuri în scopul ridicării de construcţii necesare desfăşurării activităţii lor.” si prevederile art. 26 alin (1), (2) din Legea 334/17.07.2006 :
	În conformitate cu  art.129 alin.(1) și  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
            În temeiul  art. 139 alin 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  
	Având  în vedere prevederile legale apreciem că Proiectul de hotărâre privind modificarea și completarea art. 2 din HCLMT nr.441/16.10.2015 privind aprobarea regulamentului de funcționare și organizare a comisiei de analiză a spațiilor cu altă destinație decât aceea de locuință, a criteriilor de eligibilitate și selecție pentru stabilirea ordinii de prioritate în soluționarea cererilor de atribuire a unui spațiu cu altă destinație decât aceea de locuință către asociații, fundații, ONG-uri, partide politice, îndeplinește condițiile pentru a fi supus dezbaterii și aprobării în plenul Consiliului Local al Municipiului Timișoara .

